CELEX: 32001R0963
Language: da
Date: 2001-05-17 00:00:00
Title: Kommissionens forordning (EF) nr. 963/2001 af 17. maj 2001 om gennemførelsesbestemmelser til Rådets forordning (EF) nr. 1259/1999 for så vidt angår den yderligere EF-støtte og fremsendelse af oplysninger til Kommissionen

Avis juridique important

|

32001R0963

Kommissionens forordning (EF) nr. 963/2001 af 17. maj 2001 om gennemførelsesbestemmelser til Rådets forordning (EF) nr. 1259/1999 for så vidt angår den yderligere EF-støtte og fremsendelse af oplysninger til Kommissionen  

EF-Tidende nr. L 136 af 18/05/2001 s. 0004 - 0005

Kommissionens forordning (EF) nr. 963/2001af 17. maj 2001om gennemførelsesbestemmelser til Rådets forordning (EF) nr. 1259/1999 for så vidt angår den yderligere EF-støtte og fremsendelse af oplysninger til KommissionenKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 1259/1999 af 17. maj 1999 om fastlæggelse af fælles regler for den fælles landbrugspolitiks ordninger for direkte støtte(1), særlig artikel 11, første led, ogud fra følgende betragtninger:(1) Foranstaltninger til udvikling af landdistrikterne, som finansieres med den yderligere EF-støtte, der er nævnt i artikel 5, stk. 2, i forordning (EF) nr. 1259/1999, indgår i programmeringen af udviklingen af landdistrikterne i henhold til artikel 41 til 44 i Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger(2). Kommissionen vurderer derfor de foreslåede foranstaltninger i henhold til artikel 33, stk. 2a, i Kommissionens forordning (EF) nr. 1750/1999 af 23. juli 1999 om gennemførelsesbestemmelser til Rådets forordning (EF) nr. 1257/1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL)(3), senest ændret ved Kommissionens forordning (EF) nr. 672/2001(4).(2) Tidsfristerne for, hvornår den yderligere EF-støtte skal stilles til rådighed, jf. artikel 5, stk. 2, i forordning (EF) nr. 1259/1999, bør fastsættes. Fristerne bør fastsættes således, at medlemsstaterne får tilstrækkelig tid til at anvende den yderligere EF-støtte.(3) Ifølge artikel 5, stk. 2, i forordning (EF) nr. 1259/1999 kan beløb, der frigøres som følge af nedsættelsen af betalinger, anvendes til visse yderligere foranstaltninger i tilslutning til eksisterende foranstaltninger til udvikling af landdistrikterne. Denne støtte kan enten bestå af støtte til yderligere støttemodtagere under eksisterende foranstaltninger, herunder støttemodtagere i forbindelse med nye forpligtelser til at gennemføre supplerende aktioner som led i eksisterende foranstaltninger, eller af støtte til yderligere foranstaltninger. Den bør dog ikke anvendes til blot at forhøje de EF-medfinansieringssatser, der allerede er fastlagt i programmeringsdokumenterne vedrørende udvikling af landdistrikterne. For at sikre sporbarhed skal finansieringskilden til en flerårig foranstaltning, hvortil en støttemodtager har forpligtet sig, forblive den samme indtil udløbet af forpligtelsen.(4) For at Kommissionen fuldt ud kan være underrettet om de foranstaltninger, der træffes af medlemsstaterne med henblik på gennemførelsen af forordning (EF) nr. 1259/1999 i henhold til forordningens artikel 9, bør der vedtages bestemmelser om indholdet i og fristerne for fremsendelse af meddelelser.(5) Den fælles komité for de forvaltningskomitéer, der er oprettet ved artikel 42 i Rådets forordning (EF) nr. 1254/1999(5) og de tilsvarende artikler i de andre forordninger om fælles markedsordninger for landbrugsprodukter, har ikke afgivet udtalelse inden for den formanden fastsatte frist -UDSTEDT FØLGENDE FORORDNING:Artikel 1Yderligere EF-støtte1. Beløb, der tilbageholdes i henhold til artikel 3, stk. 2, og artikel 4 i forordning (EF) nr. 1259/1999, anvendes til betaling af yderligere EF-støtte efter artikel 5, stk. 2, i nævnte forordning, senest ved udgangen af det tredje regnskabsår efter det regnskabsår, hvori de tilbageholdes.2. Den yderligere EF-støtte til en eller flere af de fire foranstaltninger, der er nævnt i artikel 5, stk. 2, i forordning (EF) nr. 1259/1999, skal bestå af støtte, som ydes til:a) yderligere støttemodtagere under eksisterende foranstaltninger, der indgår i programmeringsdokumenter vedrørende udvikling af landdistrikterne, jf. artikel 44, stk. 2, i forordning (EF) nr. 1257/1999, og/ellerb) yderligere foranstaltninger, der skal indgå i programmeringsdokumenter vedrørende udvikling af landdistrikterne.Procentsatsen for EF-bidraget til denne yderligere støtte er den samme som den, der er fastlagt i programmeringsdokumentet vedrørende udvikling af landdistrikterne for den pågældende foranstaltning.3. En flerårig foranstaltning for en modtager må ikke finansieres skiftevis det ene år med den EF-støtte, som er nævnt i artikel 33, stk. 2a, i forordning (EF) nr. 1750/1999, og det andet år med yderligere fællesskabsstøtte efter artikel 5, stk. 2, i forordning (EF) nr. 1259/1999.Artikel 2Fremsendelse af oplysninger til Kommissionen1. Med hensyn til artikel 3 i forordning (EF) nr. 1259/1999 fremsender medlemsstaterne for hver af de sektorer, der er anført i bilaget til nævnte forordning følgende til Kommissionen:a) en analyse af situationen med hensyn til den anvendte landbrugsjord og den pågældende produktion med henvisning til de potentielle miljøvirkningerb) en detaljeret beskrivelse af de relevante miljøforanstaltninger, jf. forordningens artikel 3, stk. 1, som de har vedtaget på baggrund af den i litra a) nævnte analysec) en detaljeret beskrivelse af de sanktioner, som de har truffet beslutning om i overenstemmelse med forordningens artikel 3, stk. 2.2. Når medlemsstaterne vælger at gennemføre artikel 4 i forordning (EF) nr. 1259/1999, fremsender de en detaljeret beskrivelse af de foranstaltninger, der er vedtaget med henblik herpå.3. Medlemsstaterne fremsender en detaljeret beskrivelse af eventuelle andre foranstaltninger, der er vedtaget i henhold til forordning (EF) nr. 1259/1999.4. I de i stk. 1, 2 og 3 nævnte beskrivelser skal der henvises til alle relevante bestemmelser i medlemsstaten og/eller alle relevante EF-bestemmelser. Medlemsstaterne meddeler Kommissionen disse nationale bestemmelser efter anmodning herom.5. De i stk. 1, 2 og 3 nævnte meddelelser fremsendes omgående, når de pågældende foranstaltninger er vedtaget. For de foranstaltninger der vedtages mellem den 1. januar 2000 og den 31. juli 2001, skal meddelelserne fremsendes senest den 30. september 2001.6. En ajourføring af fordelingen, som yderligere EF-støtte, af de beløb, der er blevet tilbageholdt i henhold til artikel 3, stk. 2, og artikel 4 i forordning (EF) nr. 1259/1999, forelægges senest den 30. september hvert år sammen med udgiftsopgørelsen i henhold til artikel 37 i forordning (EF) nr. 1750/1999.Artikel 3Årsrapport1. En årlig situationsrapport vedrørende gennemførelsen af de i artikel 2, stk. 1, 2 og 3 nævnte foranstaltninger og sanktioner, herunder en vurdering af deres virkninger, forelægges for Kommissionen senest den 30. april hvert år. Den første situationsrapport skal forelægges senest den 30. april 2002 og skal omfatte de foranstaltninger og sanktioner, der er gennemført i 2000 og 2001.Hver årlig situationsrapport skal indeholde følgende:a) et resumé af de fysiske og finansielle data vedrørende gennemførelsen af de i artikel 2, stk. 1, 2 og 3, nævnte foranstaltninger og sanktioner efterfulgt af en analyse af disse data, herunder detaljer vedrørende eventuelle større problemerb) på baggrund af de i henhold til litra a) forelagte oplysninger en vurdering af de fremskridt, der er opnået med hensyn til at opfylde de angivne operationelle mål.2. Hvis rapporten ikke er modtaget senest den 30. april hvert år, eller den er åbenbart ufuldstændig, suspenderer Kommissionen for de pågældende medlemsstaters vedkommende betalingen af forskuddet vedrørende de udgifter, der er omfattet af underudgiftsområde 1A under EUGFL, Garantisektionen, således:a) Hvis rapporten ikke er modtaget senest den 15. maj, eller den på denne dato er åbenlyst ufuldstændig, tilbageholdes der i de forskud, der skal udbetales i begyndelsen af juni, et beløb svarende til de beløb, der i henhold til artikel 3, stk. 2, og artikel 4 i forordning (EF) nr. 1259/1999 er blevet fratrukket mellem den 1. maj og den 15. oktober i det foregående år.b) Hvis rapporten modtages efter den 15. juni, eller den efter denne dato er åbenlyst ufuldstændig, tilbageholdes der i de forskud, der skal udbetales i begyndelsen af juli, et beløb svarende til de beløb, der i henhold artikel 3, stk. 2, og artikel 4 i forordning (EF) nr. 1259/1999 er blevet tilbageholdt mellem den 16. oktober og den 30. april.3. Udbetaling til de pågældende medlemsstater af de beløb, der er tilbageholdt i overensstemmelse med stk. 2, er betinget af, at den fuldstændige rapport modtages, og finder sted i forbindelse med udbetalingen af det andet forskud efter modtagelsen.Artikel 4IkrafttrædelseDenne forordning træder i kraft på syvendedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 17. maj 2001.På Kommissionens vegneFranz FischlerMedlem af Kommissionen(1) EFT L 160 af 26.6.1999, s. 113.(2) EFT L 160 af 26.6.1999, s. 80.(3) EFT L 214 af 13.8.1999, s. 31.(4) EFT L 93 af 3.4.2001, s. 28.(5) EFT L 160 af 26.6.1999, s. 21.